Diari Oficial de la Generalitat Valenciana


Sumari del DOGV 6141, del 10-11-2009 (2009/12280)

Aprovació del projecte de nova urbanització del carrer Illa de Corfú.
---------------------------------------------------------------------

### Dades del document

Número de DOGV
:   6141

Data del DOGV
:   10-11-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/12444


Data del document
:   30-09-2009

Organisme emissor
:   Ajuntament d'Alacant

Tipus de document
:   Informació Pública

Descriptors 

:   * Alacant
    * administració local
    * pla d'urbanisme

Aprovació del projecte de nova urbanització del carrer Illa de Corfú. [2009/12719]  
La Junta de Govern Local, en sessió celebrada el dia 28 de setembre de 2009, va adoptar, entre altres, l'acord següent:  
« Aprovació del projecte de nova urbanització del carrer Illa de Corfú.  
 Es dóna compte de l'expedient tramitat en relació amb l'epígraf que precedix, els antecedents i raonaments del qual figuren, resumits, a continuació.  
L'Oficina de Projectes Públics de la Gerència Municipal d'Urbanisme ha redactat el projecte de nova urbanització del carrer Illa de Corfú, l'objecte del qual és, segons s'assenyala en la seua memòria "establir les condicions necessàries i el pressupost per a completar la urbanització del carrer Illa de Corfú i connectar-la amb la Via Parc, modificant la seua actual secció transversal per a aconseguir una major funcionalitat, permetent, amb el disseny de carrils de gir, la possibilitat de l'accés d'autobusos escolars als col·legis existents al llarg de tot el carrer.  
Amb la nova urbanització es renova la xarxa de sanejament i es dissenyen la vorera i la mitjana i se'ls dota d'arbratge amb la seua corresponent xarxa de reg, igualment es renova tota la xarxa d'enllumenat públic, d'acord amb l'enllumenat existent en els viaris limítrofs.  
El projecte d'urbanització es desenvolupa en una longitud de 627 metres, al llarg del carrer Illa de Corfú des de la Via Parc fins a l'entroncament amb el carrer Cardenal Francisco Álvarez.  
El pressupost total ascendix a la quantitat d'1.842.286,18 euros.  
El projecte es va exposar al públic per mitjà d'un Decret de l'Alcaldia, de data 1 d'abril de 2009, i se'n va inserir un edicte en el periòdic Información de 20 d'abril de 2009, en el Diari Oficial de la Comunitat Valenciana número 5998 del dia 22 següent i al tauler d'anuncis municipal.   
Durant el període expositiu no s'han presentat al·legacions.   
D'altra banda, en compliment del tràmit de supervisió prèvia a l'aprovació municipal, a què es referix l'article 109 de la Llei 30/2007, de 30 d'octubre, de Contractes del Sector Públic, el cap de l'Oficina de Supervisió de Projectes, amb data 9 de març de 2009, ha informat que el projecte "reunix els requisits mínims exigits per la Llei de Contractes del Sector Públic i pel Reglament General de la Llei de Contractes de les Administracions Públiques, per a la seua contractació."   
Pertoca, en conseqüència, aprovar el projecte, segons establix l'article 152 de la Llei 16/2005, de 30 de desembre, de la Generalitat, Urbanística Valenciana, i és competent per a això la Junta de Govern Local, de conformitat amb el que disposa l'article 127.1, apartat d), de la Llei 7/1985, de 2 d'abril, Reguladora de les Bases del Règim Local, segons la redacció que en fa la Llei 57/2003, de 16 de desembre, de Mesures per a la Modernització del Govern Local.   
Com a conseqüència del que s'ha exposat, la Junta de Govern Local adopta els acords següents:   
Primer. Aprovar el Projecte de Nova Urbanització del Carrer Illa de Corfú, redactat per l'Oficina de Projectes Públics de la Gerència Municipal d'Urbanisme.   
Segon. Comunicar la resolució precedent a l'Oficina de Projectes Públics.   
Tercer. Inserir un edicte amb el contingut de l'acord d'aprovació en el Butlletí Oficial de la Província i en el Diari Oficial de la Comunitat Valenciana.»  
Es publica perquè en prengueu coneixement, segons el que disposa l'article 152 de la Llei 16/2005, de 30 de desembre, de la Generalitat, Urbanística Valenciana, i s'avisa que contra l'acte esmentat, que posa fi a la via administrativa, i davant de l'òrgan que el va dictar, es pot interposar, per escrit dirigit a l'Ajuntament, en el termini d'un mes i amb caràcter potestatiu, el recurs de reposició, previ al contenciós administratiu, o este directament, davant del Jutjat Contenciós Administratiu d'Alacant, en el termini de dos mesos, comptats -ambdós terminis- a partir de l'endemà de la publicació d'este edicte en el Butlletí Oficial de la Província.  
Alacant, 30 de setembre de 2009.- El vicesecretari: Germà Pascual Ruiz-Valdepeñas. L'alcaldessa: Sonia Castedo Ramos.